الفندق: جيه ايه فندق أوشن فيو
 التقييم: “اختياري سيء”. الموقع فقط وفيه فنادق افضل موقع واقب سعر وافضل خدمه قريبه جدا منه في جي بي ار jbr. السرير الكنج عباره عن سريرين حاطينهم جمب بعض غير مريح فندق استغلالي اخبروني ان المكالمات الداخليه مجانا والله دفعت فوق 300 درهم حساب مكالمات داخل دبي حسبي الله عليهم حاسبوني عليها وماعندي وقت اشتكي لاني مسافر .دوره المياه صغيره ورائحتها عفنه طلبت كيكه عيد ميلاد وكان بالتاريخ العربي وحولوا الهجري الي ميلادي وصادف غير اليوم اللي اقصده وما عطوني شي يعني خسرت مكالمات دوليه اتصل عليهم قبل الوصول اكبر من قيمه الكيكه يس لان الموضوع شي رمزي لكن ماتجاوبوا خصوصا بدور من الحجوزات .البار الرياضي جوه خايس كنت بشوف مباراه وهونت مايساعد على التشويق .والمرافق خذت عليها جوله كلها ماتنفع اداره سيئه وخدمه سيئه الفطور غالي ومايستاهل عندكم خيارات افطار في الجي بي ار افضل مثل زعتر وزيت يوصل الي باب الفندق وسريعين طلبت التمديد ساعتين ووافقوا وفرحت وقال ترا الساعتين ب250 درهم قلت خلاص مابي تمديد استغلال غير طبيعي نصيحه شوفوا مكان ثاني بعدين انتبهوا لنقطه مهمه جدا جدا جدا اغلب الغرفه متصله مع الغرفه اللي جمبها بباب داخلي كونكتنق روم يعني انواع القلق والازعاج ومافيه خصوصيه ابدا تسمع اللي جمبك ويسمعون سوالفك بالاضافه الي ان الزجاج غير عازل للصوت اللي بيحجز يتذكر كلامي هذا يعني مو يعطيك كرت الغرفه وتدرعم تأكد قبل توقع ع الغرفه تحجز وتلاقي ناس قاطين معك بالغرفه ليش جاي تنبسط والا تتقروش ؟؟ الواي فاي كل شوي ينقطع .